ΑΓΩΝΙΣΤΙΚΗ ΣΥΣΠΕΙΡΩΣΗ ΙΑΤΡΩΝ ΕΥΒΟΙΑΣ - ΜΕΤΩΠΟ ΓΙΑ ΤΗΝ ΑΝΑΣΥΓΚΡΟΤΗΣΗ ΤΟΥ ΙΑΤΡΙΚΟΥ ΣΥΛΛΟΓΟΥ ΕΥΒΟΙΑΣ: Ιουνίου 2011\nη κυβέρνηση καταργεί 14.000 νοσοκομειακές κλίνες και 70 δομές Πρόνοιας\nανακοίνωση του ΠΑΜΕ για την περιβόητη συνεδρίαση του Δημοτικού Συμβουλίου στο Δήμο Μεσσαπίων -Διρφύων\nΣτη συνεδρίαση του Δημοτικού Συμβουλίου Διρφύων - Μεσσαπίων την Τρίτη 21/6/2011 η πλειοψηφία επιδίωξε να προχωρήσει στην απόλυση 21 εργαζομένων που εργάζονται στην Ύδρευση - Αποχέτευση και στον Πολιτισμό, αξιοποιώντας τους νόμους που έχουν ψηφίσει οι κυβερνήσεις του ΠΑΣΟΚ και της ΝΔ διαδοχικά. Η ίδια η πλειοψηφία του Δημοτικού Συμβουλίου στηρίζουν και στήριξαν αυτές τις πολιτικές όλα τα προηγούμενα χρόνια και σήμερα.\nΣτη συγκεκριμένη πρόταση της πλειοψηφίας του Δημοτικού Συμβουλίου που θέλει να πετάξει στο δρόμο 21 εργαζόμενους, ο κυβερνητικός - εργοδοτικός συνδικαλισμός, είχε και ενεργό ρόλο με τους πρώην και νυν συνδικαλιστές - δημοτικούς συμβούλους που ψηφίσαν υπέρ των απολύσεων. Μεταξύ αυτών: Ο Πολυζώης Κώστας Πρόεδρος του Σωματείου Εργαζομένων της ΛΑΡΚΟ στα μεταλλεία της Εύβοιας (ΠΑΣΚΕ). Μπορεί ο καθένας να φανταστεί πως αυτός ο συνδικαλιστής θα υπερασπιστεί το δικαίωμα στη δουλειά των εργατών της ΛΑΡΚΟ, εν μέσω μάλιστα της διαδικασίας πώλησής της από την κυβέρνηση… Άλλοι πρώην ‘’αστέρες’’ του εργοδοτικού και κυβερνητικού συνδικαλισμού που ψήφισαν υπέρ των απολύσεων: Ο Μαλλιαρής Θανάσης πρώην μέλος του ΔΣ του Σωματείου εργαζομένων νομαρχίας Εύβοιας (ΠΑΣΚΕ), ο Κοντάκης Νίκος πρώην πρόεδρος του Σωματείου της Πειραϊκής Πατραϊκής που υπέγραψε στην ταφόπλακα που οδήγησε στην ανεργία 650 εργαζόμενους (ΠΑΣΚΕ).\nΟι εργαζόμενοι στην Ύδρευση – Αποχέτευση και Πολιτισμό, μπροστά στον κίνδυνο να χάσουν τη δουλειά τους με δυναμική παρέμβαση διέκοψαν τη συνεδρίαση και δεν πάρθηκε απόφαση. Προχώρησαν σε νέα κατάληψη του Δημαρχείου απαιτώντας να μη χάσει κανείς τη δουλειά του.\nΟι εργαζόμενοι πρέπει να βγάλουν πολιτικά συμπεράσματα. Το συγκεκριμένο γεγονός αποδεικνύει για μια ακόμα φορά ότι όλο το ΠΑΣΟΚ με τη ΝΔ, τα κόμματά τους, οι εκλεγμένοι τους στα Δημοτικά Συμβούλια και οι συνδικαλιστές τους, έχουν πάρει εργολαβία το προχώρημα της αντιλαϊκής πολιτικής κυβέρνησης –κεφαλαίου - ΕΕ – Τρόϊκας. Χρειάζεται άμεση απεμπλοκή κάθε εργαζόμενου από αυτές τις δυνάμεις. Κανένας εργατοϋπάλληλος δεν έχει δουλειά με αυτούς. Είναι εχθροί των δικαιωμάτων μας.\nΜόνη ελπίδα των εργαζομένων είναι η ένταση της ταξικής πάλης, η συστράτευση με το ΠΑΜΕ. Μόνο έτσι μπορούν να δημιουργήσουν τις προϋποθέσεις και για την ανατροπή των αντεργατικών - αντιλαϊκών μέτρων, αλλά να δημιουργήσουν και τις προϋποθέσεις για την ανατροπή του καπιταλιστικού δρόμου ανάπτυξης που βάζει ταφόπλακα σε εμάς και το μέλλον των παιδιών μας.\nΤο ΠΑΜΕ συμπαραστέκεται με όλες του τις δυνάμεις στο δίκαιο αγώνα των εργαζομένων στο Δήμο Διρφύων – Μεσσαπίων και απαιτούμε:\nΚαμία απόλυση – Μόνιμη πλήρη και σταθερή δουλειά για όλους!\nΝα καταβληθούν τώρα όλα τα δεδουλευμένα!\nΤο πρόβλημα των εργαζομένων του Δήμου δεν είναι μόνο δικό τους, είναι όλου του λαού της περιοχής και πρέπει να εκφραστεί έμπρακτη συμπαράσταση. Για αυτό το λόγο καλούμε όλους και όλες σε συγκέντρωση αλληλεγγύης στους εργαζόμενους του Δήμου την Κυριακή 26 Ιούνη και ώρα 8:30μμ στην πλατεία των Ψαχνών.\nΗ επόμενη μάχη που έχουμε μπροστά μας είναι η 48ωρη απεργία στις 28 και 29 Ιούνη, τις μέρες που θα συζητηθεί το ‘’μεσοπρόθεσμο’’. Τις μέρες αυτές να νεκρώσουν τα πάντα! Όλοι στις συγκεντρώσεις του ΠΑΜΕ την Τρίτη 28 Ιούνη και ώρα 11πμ στην Πλατεία Αγοράς και την Τετάρτη 29 Ιούνη στις 9μμ στο Στρογγυλό της παραλίας Χαλκίδας.\nΣε ανακοίνωσή μας της 23ης Ιούνη 2011 σχετικά με το πρόβλημα των εργαζομένων στο Δήμο Διρφύων - Μεσσαπίων και τη συνεδρίαση του Δημοτικού Συμβουλίου, αναφέρουμε ΕΣΦΑΛΜΕΝΑ ότι ο ΝΙΚΟΣ ΚΟΝΤΑΚΗΣ ήταν Πρόεδρος του Σωματείου στην Πειραϊκή Πατραϊκή όταν έκλεισε το εργοστάσιο. Το ΣΩΣΤΟ είναι ότι ο ΝΙΚΟΣ ΚΟΝΤΑΚΗΣ ήταν πρόεδρος του Σωματείου αλλά ΠΑΛΑΙΟΤΕΡΑ, και όχι την περίοδο που αναφέρεται στην ανακοίνωση. Αυτό βέβαια σε τίποτα δεν αλλάζει το γεγονός ότι στο Δημοτικό Συμβούλιο Διρφύων - Μεσσαπίων ΨΗΦΙΣΕ ΓΙΑ ΤΗΝ ΑΠΟΛΥΣΗ των 21 εργαζομένων του Δήμου.Παρακαλούμε όπως διορθώσετε το σφάλμα μας.\nΣυγκέντρωση στην είσοδο του Θριάσιου Νοσοκομείου και παράσταση διαμαρτυρίας στη διοίκηση πραγματοποίησαν χτες το πρωί εργαζόμενοι του νοσοκομείου, η Γραμματεία Θριασίου του ΠΑΜΕ και ταξικά Σωματεία Εργαζομένων της περιοχής. Με την κινητοποίηση αυτή, συνδικαλιστές και εκπρόσωποι των σωματείων κατήγγειλαν σε εργαζόμενους και επισκέπτες του νοσοκομείου τους κυβερνητικούς σχεδιασμούς για συγχωνεύσεις - καταργήσεις νοσοκομείων, κλινικών και κλινών. Μέσα σε αυτούς τους σχεδιασμούς περιλαμβάνεται και το Θριάσιο Νοσοκομείο και η συγχώνευσή του με το «Αττικόν» ενώ τα Ιατρεία του ΙΚΑ στην Ελευσίνα συγχωνεύονται με το Κέντρο Υγείας Ελευσίνας.\nΚατήγγειλαν ακόμα τους απαράδεκτους σχεδιασμούς και μάλιστα σε μια περιοχή υποβαθμισμένη όπως είναι το Θριάσιο με μεγάλες βιομηχανικές μονάδες και χιλιάδες ακόμα επιχειρήσεις, στις οποίες τα εργατικά ατυχήματα είναι καθημερινά ενώ θερίζουν οι επαγγελματικές ασθένειες. Η κυβέρνηση αντί να αναβαθμίσει όμως τις ανεπαρκείς σημερινές υπηρεσίες Υγείας προχωρά σε ακόμα μεγαλύτερη υποβάθμισή τους. Αντιπροσωπεία συνδικαλιστών έκανε στη συνέχεια παράσταση διαμαρτυρίας στο διοικητή του νοσοκομείου στον οποίο διαμήνυσαν ότι το ταξικό συνδικαλιστικό κίνημα της περιοχής θα αντισταθεί στην κυβερνητική πολιτική των συγχωνεύσεων και των καταργήσεων. Ταυτόχρονα, θα διεκδικήσει αγωνιστικά την αναβάθμιση του Θριάσιου Νοσοκομείου και των Κέντρων Υγείας και Μεγάρων με προσλήψεις μόνιμου προσωπικού και αποκλειστικά δημόσια δωρεάν υγεία.\nπρωταγωνιστής της εμπορευματοποίησης της Υγείας ο ΕΟΠΥΥ\nΠρωταγωνιστής στην εμπορευματοποίηση...\n...με τις εισφορές των ασφαλισμένων\nΣτιγμιότυπο από πρόσφατη κινητοποίηση των ταξικών δυνάμεων\nΤην ένταση της εμπορευματοποίησης των υπηρεσιών Υγείας σηματοδοτεί η απόφαση για τη μεταφορά των εισφορών του κλάδου Υγείας του ΙΚΑ, του ΟΑΕΕ, του ΟΠΑΔ και του ΟΓΑ στον Εθνικό Οργανισμό Παροχής Υπηρεσιών Υγείας (ΕΟΠΥΥ).\nΧτες συνεδρίασε για πρώτη φορά το Διοικητικό Συμβούλιο του ΕΟΠΥΥ με την παρουσία της γενικής γραμματέα Κοινωνικών Ασφαλίσεων, Αθηνάς Δρέττα. Ο πρόεδρος του ΕΟΠΥΥ - και νυν διοικητής του ΟΑΕΕ - Γεράσιμος Βουδούρης παρουσίασε με γενικό τρόπο τους άξονες του επιχειρησιακού σχεδίου του Οργανισμού. Ανάμεσα σε αυτούς είναι και ο καθορισμός του ποσοστού επί των ασφαλιστικών εισφορών που θα αποδίδονται στον ΕΟΠΥΥ. Και επειδή, όπως αναφέρθηκε, οι εισφορές πρέπει να είναι ίδιες, απ' όλα τα Ταμεία το γενικό ποσοστό καθορίστηκε σε 7,65%, απ' το οποίο ένα μικρό μέρος θα μένει στα Ταμεία για παροχές σε χρήμα (δηλαδή, έξοδα κηδείας ασφαλισμένων και συνταξιούχων, ατυχήματα, λειτουργικά έξοδα κ.λπ.).\nΣτον ΕΟΠΥΥ - ο οποίος θα λειτουργήσει πλήρως απ' το Σεπτέμβρη - συμμετέχουν τέσσερα Ταμεία (ΙΚΑ, ΟΑΕΕ, ΟΠΑΔ και ΟΓΑ). Ομως, οι εισφορές στον κλάδο Υγείας είναι διαφορετικές.\nΣτο ΙΚΑ είναι 7,65% επί των συνολικών αποδοχών και επιμερίζονται ως εξής: Εισφορά σε είδος (δηλαδή υπηρεσίες Υγείας) 6,45% (2,15% του εργαζόμενου και 4,30% του εργοδότη) και 1,20% εισφορά σε χρήμα (0,40% του εργαζόμενου και 0,80% του εργοδότη).\nΣτον ΟΑΕΕ οι εισφορές καταβάλλονται με βάση ασφαλιστικές κατηγορίες και πληρώνονται εξολοκλήρου απ' τους αυτοαπασχολούμενους. Οι παλιοί ασφαλισμένοι καταβάλλουν ποσοστό 7,65% επί του ποσού της 4ης ασφαλιστικής κλάσης ενώ οι «νέοι ασφαλισμένοι» - όσοι δηλαδή ασφαλίστηκαν μετά την 1.1.1993 - επί του ποσού της εκάστοτε ασφαλιστικής κατηγορίας. Κατά μέσο όρο πάντως οι εισφορές είναι 87 ευρώ.\nΑπ' την 1.1.2011 η εισφορά των ασφαλισμένων αγροτών για τον κλάδο Υγείας του ΟΓΑ ορίστηκε σε 2,50% επί του ποσού των ασφαλιστικών κατηγοριών, στις οποίες έχουν καταταγεί οι ασφαλισμένοι.\nΤέλος, με τον ιδρυτικό νόμο για τον ΕΟΠΥΥ (3918/2011) θεσπίστηκε «εργοδοτική εισφορά του Δημοσίου σε ποσοστό 5,10% επί των πάσης φύσεως αποδοχών των δημοσίων υπαλλήλων». Επίσης, η εισφορά των συνταξιούχων από 2,55% θα φτάσει κλιμακωτά σε 4% από 1.1.2013.\nΑπ' αυτές λοιπόν τις εισφορές στον ΕΟΠΥΥ θα μεταφερθούν τα παρακάτω ποσοστά: ΙΚΑ 6,45% («κρατάει» 1,20%), ΟΑΕΕ 7,15% («κρατάει» 0,50%) και ΟΓΑ 2,30% («κρατάει» 0,20%). Πάντως, ο «ορισμός οροφής» σε 7,65% παραπέμπει σε μελλοντικές αυξήσεις εισφορών στα Ταμεία εκείνα που υπολείπονται στο ίδιο ποσοστό.\nΕτσι, ο ΕΟΠΥΥ θα γίνει «ένας πολύ μεγάλος αγοραστής», αλλά και «σε ορισμένες περιπτώσεις και πωλητής υπηρεσιών Υγείας», όπως είπε ο Γεράσιμος Βουδούρης. Δηλαδή, θα «αγοράζει υπηρεσίες» απ' το δημόσιο και ιδιωτικό τομέα με βάση το επίπεδο των υπηρεσιών αλλά και τις τιμές. Στο ερώτημα σε ποιες περιπτώσεις ο ΕΟΠΠΥ θα είναι πωλητής υπηρεσιών ο Γ. Βουδούρης απάντησε ότι ο ΕΟΠΠΥ «θα πουλά υπηρεσίες στα Κέντρα Υγείας ή στα Ταμεία που είναι εκτός ΕΟΠΥΥ», όπως τα Ταμεία των μηχανικών και των δημοσιογράφων. Δηλαδή, ο ΕΟΠΥΥ φιλοδοξεί να αποτελέσει τον κεντρικό μοχλό στην εμπορευματοποίηση των υπηρεσιών Υγείας τόσο με το δημόσιο όσο και με τον ιδιωτικό τομέα. Ηδη προς αυτή την κατεύθυνση έχει έτοιμα σχέδια συμβάσεων.\nΤαυτόχρονα, ο ΕΟΠΥΥ, όπως ανακοινώθηκε χτες, βρίσκεται σε «διάλογο με τις ηγεσίες των ιατρικών συλλόγων», με τις οποίες παρά τις διαφωνίες μπορεί να συμφωνήσουν, όπως είπε ο Γεράσιμος Βουδούρης, για το θέμα της ένταξης των γιατρών στον Οργανισμό. Δηλαδή, εκείνες οι ηγεσίες που είχαν πρωτοστατήσει στο λεγόμενο Μέτωπο των γιατρών κατά του νόμου του ΕΟΠΥΥ, τώρα συνδιαλέγονται για την ένταξη σε αυτόν.\nΣυναινετική παράδοση της Υγείας στο κέρδος από ΠΑΣΟΚ - ΝΔ\nΜε τη συναίνεση της ΝΔ προχωρά η κυβέρνηση στην ένταση της εμπορευματοποίησης των υπηρεσιών Υγείας με τις συγχωνεύσεις των νοσοκομείων, το ξετίναγμα των ασφαλιστικών ταμείων και τα άγρια χαράτσια στα λαϊκά στρώματα στην ώρα της ανάγκης.\nΤα παραπάνω διαφάνηκαν καθαρά χτες απ' τις τοποθετήσεις του υπουργού Υγείας, Α. Λοβέρδου, και του υπευθύνου του τομέα Υγείας της ΝΔ, Θ. Γιαννόπουλου, στο συνέδριο που οργάνωσαν οι «Φαϊνάνσιαλ Τάιμς» με θέμα το μέλλον της Υγείας στην Ελλάδα. Ο υπουργός Υγείας επέμενε στις άγριες περικοπές κατά 1,35 δισ. ευρώ το 2011 στον τομέα της Υγείας, λέγοντας ότι είναι αμετακίνητος απ' το στόχο αυτό και ότι την 1η Ιούλη 2011 θα ανακοινώσει το οριστικό σχέδιο για τις συγχωνεύσεις των νοσοκομείων. Απ' τις συγχωνεύσεις θα προκύψει μια πρόσθετη «εξοικονόμηση» πόρων «κατά 150 εκατ. ευρώ» που θα ενταχθούν στο λεγόμενο Μεσοπρόθεσμο Πρόγραμμα, είπε ο Α. Λοβέρδος. Μάλιστα, ο υπουργός Υγείας προχώρησε σε μια γενίκευση για το ξεπούλημα της δημόσιας περιουσίας χαρακτηρίζοντας ύψιστο εθνικό στόχο τη μείωση του δημόσιου τομέα, ο οποίος αποτελεί συνολικά το φρένο για την ανάπτυξη και είναι ο καλός αγωγός της σπατάλης.\nΑπ' τη μεριά του ο Θ. Γιαννόπουλος είπε ότι ο υπουργός Υγείας παίρνει κάποιες πρωτοβουλίες με τις οποίες το κόμμα της αξιωματικής αντιπολίτευσης σε κάποιες συμπίπτει ενώ σε ορισμένες διαφωνεί. Οι περικοπές κατά 1,35 δισ. ευρώ, πρόσθεσε, μπορούν να επιτευχθούν γιατί το 40% των δαπανών Υγείας είναι περιττές, όπως έλεγε παλιότερα ο πρώην υπουργός Υγείας του ΠΑΣΟΚ Αλ. Παπαδόπουλος. Οσον αφορά στις συγχωνεύσεις ο Θ. Γιαννόπουλος είπε ευθέως ότι κάποια μικρά νοσοκομεία, όπως το Λοιμωδών και το «Αγία Ελένη», πρέπει να κλείσουν και να αλλάξουν χρήση, ενώ διαφοροποιήθηκε στο ζήτημα των συγχωνεύσεων κλινικών. Υποστήριξε ότι δεν πρέπει να συγχωνευτούν κλινικές αλλά άλλες υπηρεσίες, όπως η εστίαση, τα πλυντήρια και η αποστείρωση. Επίσης, υποστήριξε ότι πρέπει να κλείνουν τα εργαστήρια των νοσοκομείων το μεσημέρι και οι εφημερίες να αντιμετωπίζονται από ένα κεντρικό εργαστήριο. Τέλος, ο Θ. Γιαννόπουλος τάχτηκε υπέρ της κοστολόγησης των ιατρικών πράξεων και της δημιουργίας αλληλόχρεων λογαριασμών στα δημόσια νοσοκομεία, ώστε να πληρώνονται - μέσω αυτών - οι προμηθευτές απ' τα ασφαλιστικά ταμεία.\nΣτο ίδιο συνέδριο ο γενικός διευθυντής του Ινστιτούτου Οικονομικών και Βιομηχανικών Ερευνών (ΙΟΒΕ), Γιάννης Στουρνάρας, παρουσίασε τις «εξοικονομήσεις της συνολικής δαπάνης απ' τα μέτρα του μνημονίου για το 2011», απ' όπου προκύπτουν άγριες περικοπές στις παροχές και αιματηρές πληρωμές για τους ασθενείς.\nΜεταξύ των στοιχείων που παρουσίασε είναι τα εξής:\nΟι εργαζόμενοι στα δημόσια νοσοκομεία θα χάσουν 460,6 εκατ. ευρώ απ' τις περικοπές των μισθών, ενώ απ' τις συνταξιοδοτήσεις (1 πρόσληψη για 5 αποχωρήσεις) τα νοσοκομεία «θα γλιτώσουν» 46,6 εκατ. ευρώ.\nΘα μειωθεί ο όγκος της κατανάλωσης φαρμάκων στα νοσοκομεία κατά 59,5 εκατ. ευρώ, ενώ η λειτουργία της νοσοκομειακής συσκευασίας φαρμάκων «θα κόψει» άλλα 17,7 εκατ. ευρώ.\nΜε την εφαρμογή της αρνητικής λίστας φαρμάκων - με χίλια και πλέον φάρμακα που δεν καλύπτονται απ' τα Ταμεία - οι ασθενείς θα πληρώσουν απ' την τσέπη τους 132 εκατ. ευρώ. Αλλα 20,9 εκατ. ευρώ θα πληρώσουν οι ασθενείς για τα λεγόμενα Μη Συνταγογραφούμενα Φάρμακα (ΜΗΣΥΦΑ).\nΣτα απογευματινά ιδιωτικά ιατρεία οι ασθενείς και τα ασφαλιστικά ταμεία θα πληρώσουν 46,6 εκατ. ευρώ, ενώ απ' την αύξηση από 3 σε 5 ευρώ των εισιτηρίων οι άρρωστοι θα επιβαρυνθούν κατά 12,7 εκατ. ευρώ.\nΑπ' την εφαρμογή του «κλειστού ενοποιημένου νοσηλίου (DRGs)», θα υπάρξει μείωση των δαπανών στα νοσοκομεία κατά 12,5 εκατ. ευρώ. Παρότι, δηλαδή, ο νέος τρόπος τιμολόγησης των νοσηλίων θα αποτελέσει ένα ακόμα μπουρλότο στα ασφαλιστικά ταμεία, ταυτόχρονα είναι και μέσο μείωσης των παροχών στα δημόσια νοσοκομεία.\nΤα DRGs περιλαμβάνουν 700 κατηγορίες ασθενειών και σε αυτές τις κατηγορίες θα αντιστοιχηθούν περίπου 9.000 εξετάσεις και πράξεις για όσους μπαίνουν για νοσηλεία. Επίσης, αναμένεται να κοστολογηθούν κατά τον ίδιο τρόπο και 10.000 εξετάσεις για τους εξωτερικούς ασθενείς.\nΚαι οι δύο κατηγορίες των DRGs θα εφαρμοστούν υποχρεωτικά - με μια ενδιάμεση πιλοτική δοκιμή - απ' την 1.1.2012, όπως ανακοίνωσε χτες ο γενικός γραμματέας του υπουργείου Υγείας, Ν. Πολύζος.\nη κυβέρνηση έβαλε μπρός την σύνθλιψη των υπηρεσιών στα δημόσια Νοσοκομεία\nΣύνθλιψη υπηρεσιών με μπουρλότο στα Ταμεία\nΣε κατεδάφιση των παρεχόμενων δημόσιων υπηρεσιών Υγείας με την ταυτόχρονη τοποθέτηση ενός ακόμα μπουρλότου στα ασφαλιστικά ταμεία, θα οδηγήσουν οι διαβόητες συγχωνεύσεις των δημόσιων νοσοκομείων, που θα οριστικοποιήσει η κυβέρνηση στις αρχές του Ιούλη.\nΤο πλαίσιο, πριν την οριστική διαμόρφωσή του, έδωσε χτες ο υπουργός Ανδρέας Λοβέρδος σε συνάντησή του με τους διοικητές των νοσοκομείων και των Υγειονομικών Περιφερειών. Ο υπουργός Υγείας ανέφερε στη συνέχεια ότι με το σχέδιο που έχει ετοιμάσει καταργεί 300 κλινικές και μειώνει σε 83 τις διοικήσεις απ' τα 131 νοσοκομεία του ΕΣΥ, των πέντε νοσοκομείων του ΙΚΑ και των Νοσοκομείων Αιγινήτειου, Αρεταίειου, Ωνάσειου και Παπαγεωργίου.\nΤο σχέδιο αυτό - που συντάχτηκε με βάση τις προτάσεις των Διοικητών των ΥΠΕ - ο Ανδρέας Λοβέρδος το παρέδωσε χτες και πάλι στους Διοικητές των ΥΠΕ με την υπόδειξη μέσα σε μια βδομάδα να κάνουν τις τελευταίες παρατηρήσεις, ώστε στις 2 Ιούλη 2011 η ηγεσία του υπουργείου Υγείας να ανακοινώσει τις τελικές αποφάσεις.\nΚοντά σε αυτές τις περικοπές στην Υγεία έρχεται και η σύνθλιψη των επιδομάτων Πρόνοιας, τα οποία θα μεταφερθούν όλα στο υπουργείο Υγείας. Σύμφωνα με τον υπουργό, θα γίνουν περικοπές 102 εκατ. ευρώ - έναντι 150 εκατ. ευρώ - που είχαν προϋπολογιστεί. Ο υπουργός Υγείας είπε ότι μέσα απ' τον «εξορθολογισμό των δαπανών» - «κόβουμε λεφτά απ' τα παραπανίσια» όπως είπε - θα επιτευχθεί ο συνολικός στόχος για το 2011 για μείωση 1,35 δισ. ευρώ στην Υγεία και στην Πρόνοια μέσα από όλες τις ασκούμενες πολιτικές.\nΜπουρλότο στα Ταμεία\nΤαυτόχρονα με την κατεδάφιση των υπηρεσιών Υγείας, η κυβέρνηση βάζει ένα ακόμα μπουρλότο στα ασφαλιστικά ταμεία καθώς βάζει τα νοσοκομεία να λειτουργήσουν με πλήρη επιχειρηματική λογική.\nΕτσι απ' την 1.7.2011 και για δυο μήνες θα αρχίσει να εφαρμόζεται πιλοτικά η χρηματοδότηση των νοσοκομείων απ' τα ασφαλιστικά ταμεία με βάση τα «κλειστά ενοποιημένα νοσήλια (ΚΕΝ) του ΕΣΥ» και τις «Ομοιογενείς Διαγνωστικές Κατηγορίες (ΚΕΝ-DRGs)». Μέχρι τώρα για όποιον έμπαινε στο νοσοκομείο το ασφαλιστικό ταμείο πλήρωνε το λεγόμενο κλειστό νοσήλιο - που ήταν διαφορετικό ανά κλινική - συν κάποιες επιπλέον εξετάσεις που καθορίστηκαν το 1998 και δεν ξεπερνούσαν τις 100. Τώρα, λοιπόν, έγινε ανακοστολόγηση αυτών που υπήρχαν στην υπουργική απόφαση του 1998, ενώ και το Κεντρικό Συμβούλιο Υγείας (ΚΕΣΥ) κοστολόγησε συνολικά περισσότερες από 700 τέτοιες ιατρικές πράξεις από 136 ευρώ (αιμοκάθαρση) και φτάνει μέχρι και 94.009 ευρώ (εμφύτευση συσκευών κοιλιακής υποβοήθησης).\nΕνα παράδειγμα μπορεί να δείξει τι θα σημάνουν οι νέες τιμολογήσεις για τα Ταμεία, για τις οποίες δεν έχει εκδοθεί ακόμα και η προβλεπόμενη κοινή απόφαση των συναρμόδιων υπουργών: Το «πακέτο» για τη μεταμόσχευση καρδιάς ήταν 8.804,11 ευρώ (ΦΕΚ Β΄ 1184/11.9.2001) για δεκαήμερη παραμονή σε ιδιωτική κλινική ή το «Ωνάσειο» χωρίς επιπλοκές (48 ώρες στη ΜΕΘ και 8 μέρες νοσηλείας σε κλίνες του νοσηλευτικού τμήματος). Τώρα, μόνο η μεταμόσχευση καρδιάς αναπροσαρμόζεται σε 50.379 ευρώ, η μεταμόσχευση καρδιάς - πνευμόνων σε 34.279 ευρώ, η μεταμόσχευση πνευμόνων σε 30.015 και η μεταμόσχευση ήπατος σε 28.907 ευρώ.\nΟλη αυτή η λογική των τιμολογήσεων των υπηρεσιών Υγείας είναι ενταγμένη στην ολοήμερη λειτουργία των δημόσιων νοσοκομείων, όπου οι ασθενείς και τα ασφαλιστικά ταμεία θα πληρώνουν άγρια χαράτσια. Οπως ανέφερε χτες ο υπουργός Υγείας για το 2011 έχουν προϋπολογιστεί έσοδα 85 εκατ. ευρώ και έχουν ήδη εισπραχθεί 34 εκατ. ευρώ.\nΤο ότι τα νοσοκομεία λειτουργούν πλήρως με τη λογική των επιχειρήσεων το αποκάλυψε χτες ο ίδιος ο υπουργός Υγείας, αναφέροντας το εξής: Σε κάποιο νοσοκομείο νοσηλεύτηκε κάποιος ασθενής που έπρεπε να μείνει μόνο λίγες ώρες. Ωστόσο το νοσοκομείο χρέωσε στο ασφαλιστικό ταμείο του ασθενούς δύο μέρες νοσηλείας. Είναι μια πρακτική που την ακολουθούν οι διοικήσεις των νοσοκομείων ώστε να ισοσκελίσουν την πλήρη εγκατάλειψή τους απ' τον κρατικό προϋπολογισμό!\nΕπικοινωνιακό τρικ στις μεταμοσχεύσεις\nΣτη χτεσινή συνάντηση με τους διοικητές των νοσοκομείων παραβρέθηκε και ο καθηγητής στις μεταμοσχεύσεις Ανδρέας Τζάκης, που όπως είπε ο ίδιος βρίσκεται σε διακοπές.\nΩστόσο, όμως, η ηγεσία του υπουργείου Υγείας επιχείρησε να εμφανίσει την παρουσία του ως προώθηση του προσφάτως ψηφισθέντος νόμου για τις μεταμοσχεύσεις. Ο καθηγητής παρομοίασε το σύστημα των μεταμοσχεύσεων με μια αεροπορική εταιρεία για να προσθέσει - μετά από ερωτήσεις του υπουργού Υγείας - ότι στην Ελλάδα δεν υπάρχει καν αυτή η εταιρεία!\nΑπό διακομιδή για μεταμόσχευση\nΤο νομοσχέδιο για τις μεταμοσχεύσεις βρίσκεται ήδη στη διαδικασία συζήτησης στη Βουλή. Το θέμα των μεταμοσχεύσεων αποτελεί ζήτημα ζωής και αποκατάστασης βλαβών για χιλιάδες ανθρώπους. Είναι μια ανάγκη που στη χώρα μας έχει πάρει οξυμένες διαστάσεις, διότι αξιοποιείται ένα πολύ μικρό μέρος των δυνατοτήτων. Είναι σύνθετο ζήτημα που εξαρτάται από την ανάπτυξη κατάλληλων δημόσιων υποδομών σε όλο το σύστημα Υγείας, την επαρκή και εξειδικευμένη στελέχωση, από την υπεύθυνη και οργανωμένη επιστημονική, κοινωνική και κρατική ενημέρωση και σε κάθε περίπτωση από τον αποκλεισμό της δυνατότητας να αποτελέσει πεδίο εμπορευματικής συναλλαγής και δράσης.\nΤο συγκεκριμένο νομοσχέδιο, όχι μόνο δε βελτιώνει τη σημερινή κατάσταση, αλλά εισάγει μέτρα που θα την επιδεινώσουν. Τα μέτρα αυτά, σε συνδυασμό με τις τεράστιες περικοπές στις δαπάνες για το δημόσιο τομέα Υγείας, με την είσοδο του ιδιωτικού τομέα στον τομέα των μεταμοσχεύσεων, πείθουν για την εκτίμησή μας αυτή.\nΔεν είναι τυχαίο ότι ο πρόεδρος του Εθνικού Οργανισμού Μεταμοσχεύσεων (ΕΟΜ) παραιτήθηκε με αιτία το περιεχόμενο αυτού του νομοσχεδίου.\n1. Πιο συγκεκριμένα, κάνουν το πρώτο βήμα για να μπει ο επιχειρηματικός τομέας στις μεταμοσχεύσεις των συμπαγών οργάνων, δίνοντάς τους τη δυνατότητα να πιστοποιούνται σε πρώτη φάση ως μονάδες αφαίρεσης οργάνων (άρθρο 15).\n2. Την ίδια στιγμή θέλουν να νομιμοποιήσουν τη λειτουργία των 20 Ιδιωτικών Τραπεζών Ομφαλοπλακουντιακού Αίματος (Ι.Τ.ΟΠΑ.) που σήμερα λειτουργούν χωρίς καμία άδεια. Νομιμοποίηση που θα οδηγήσει στην παραπέρα ενίσχυση των επιχειρήσεων στο συγκεκριμένο τομέα των Ι.Τ.ΟΠΑ, που είναι υποτίθεται για αυτογενή μεταμόσχευση, δηλαδή αυτό που γίνεται με σπρώξιμο από διάφορους δρόμους, γυναικολόγους, μαιευτήρια, κ.λπ. με αποτέλεσμα να καλείται να πληρώσει το νέο ζευγάρι για κάθε παιδί που γεννιέται να του κρατηθεί ομφαλοπλακουντιακό αίμα για να του γίνει κάποτε μεταμόσχευση, αν χρειαστεί.Αυτό είναι μια μεγάλη απάτη, γιατί αυτογενής μεταμόσχευση, όπως λένε οι ειδικοί επιστήμονες και επιστημονικές οργανώσεις, έχει σχεδόν μηδενικές πιθανότητες να γίνει και πάντως μέχρι σήμερα δεν έχει γίνει πουθενά.\nΟμως, το ομφαλοπλακουντιακό αίμα χρειάζεται να δίνεται σε δημόσιες τράπεζες για αλλογενή μεταμόσχευση όπου χρειαστεί.\nΣήμερα, στις δημόσιες τράπεζες υπάρχουν 2.500 μοσχεύματα, ενώ σαν χώρα χρειαζόμαστε 10-20 χιλιάδες για να καλύψουμε πλήρως τις ανάγκες μας για μεταμοσχεύσεις μυελού των οστών.\nΤη ίδια στιγμή, στις ιδιωτικές τράπεζες υπάρχουν και καταστρέφονται 50.000 μοσχεύματα για αυτογενείς μεταμοσχεύσεις. Στη χώρα μας, μάλιστα, λειτουργούν 20 ιδιωτικές τράπεζες ΟΠΑ, από τις 140 που υπάρχουν παγκοσμίως.\nΕδώ βγαίνουν σοβαρά συμπεράσματα για τις χρεοκοπημένες και αντικοινωνικές αρχές πάνω στις οποίες οικοδομείται και στηρίζεται το σημερινό κοινωνικοοικονομικό σύστημα. Αυτό το σύστημα, λοιπόν, προάγει την ατομική ιδιοκτησία στο ομφαλοπλακουντιακό αίμα, την εμπορεύεται και τελικά το καταστρέφει στερώντας το από ανθρώπους που θα μπορούσαν να το χρησιμοποιήσουν και να σωθούν. Η ατομική ιδιοκτησία σε βάρος της κοινωνικής ανάγκης ακόμα και στα θέματα που σχετίζονται με την ίδια τη ζωή.3. Ταυτόχρονα, θέλουν να ενσωματώσουν στην ελληνική νομοθεσία και την οδηγία της ΕΕ, για την ασφαλή αφαίρεση, συντήρηση και μεταφορά των υπό μεταμόσχευση συμπαγών οργάνων, κυττάρων και ιστών και για τις διακρατικές ανταλλαγές και την ενημέρωση των αρμόδιων οργανισμών της ΕΕ.\nΕδώ να σημειώσουμε ότι με βάση την οδηγία της ΕΕ, στη μεταφορά μπορούν να δραστηριοποιούνται και ιδιωτικές εταιρείες.\n4. Ακόμα θέλουν να αντιμετωπίσουν μία τεράστια πίεση που δέχονται και από τον κόσμο μέσα από οργανώσεις που ελέγχει το ΠΑΣΟΚ, όπως η Πανελλήνια Ομοσπονδία Νεφροπαθών (ΠΟΝ), ότι οι μεταμοσχεύσεις κυριολεκτικά είναι στα κατώτερα επίπεδα από ποτέ. Οπότε φέρνοντας κάποιες επιμέρους ρυθμίσεις θέλουν να εμφανιστούν ότι προσπαθούν να τις αυξήσουν.\nΑυτές οι επιμέρους παρεμβάσεις που θέλουν να παρουσιάσουν ότι μπορεί να αυξήσουν τις μεταμοσχεύσεις έχουν να κάνουν με το εξής: Τη διεύρυνση αυτών που μπορούν να γίνουν ζώντες δότες, την επέκταση στον τέταρτο βαθμό συγγένειας σε ευθεία ή πλάγια γραμμή και στο β' βαθμό στους εξ αγχιστείας συγγενείς, αλλά και στους συναισθηματικούς δότες. Η όποια αύξηση στους ζώντες δότες (δηλαδή αυτούς που δίνουν, για παράδειγμα, το νεφρό τους στο δικό τους άνθρωπο) δεν μπορεί να εξασφαλίσει τον αριθμό οργάνων, προκειμένου να καλυφθούν οι ανάγκες.\nΗ παραπάνω διεύρυνση των ζώντων δοτών και ιδιαίτερα οι περιπτώσεις της «συναισθηματικής σχέσης», αλλά και οι περιπτώσεις των «συμφώνων συμβίωσης» δημιουργούν βάσιμα τις προϋποθέσεις για να αναπτυχθεί το φαινόμενο της εμπορίας οργάνων. Η αύξηση αυτής της πιθανότητας και πολύ περισσότερο η υλοποίησή της, έστω και με ένα περιστατικό, θα είναι πέρα για πέρα καταστροφική για τη δωρεά οργάνων και την ανάπτυξη των μεταμοσχεύσεων στη χώρα μας.\nΤι περιλαμβάνει και τι καινούριο φέρνει το νομοσχέδιο\n1. Με βάση και την ευρωπαϊκή οδηγία δίνει τους ορισμούς για μια σειρά έννοιες και ιδιότητες, όπως δότης - λήπτης, κ.λπ., ορισμοί που αμφισβητούνται από μία σειρά ειδικούς.\n2. Επεκτείνει τους δυνάμενους να γίνουν ζώντες - δότες στον τέταρτο βαθμό σε ευθεία και πλάγια γραμμή και στο β' βαθμό στους συγγενείς εξ αγχιστείας. Δηλαδή, παππούς με εγγόνια ή και σε ξαδέλφια ως προς τους εξ αίματος συγγενείς και για κουνιάδους ή γαμπρούς ή νύφες ως προς τα αδέρφια. Σ' αυτό δεν μπορούμε να διαφωνήσουμε, αν και δε θα δώσει ιδιαίτερη αύξηση στις μεταμοσχεύσεις.\n3. Με το άρθρο 8 δίνεται η δυνατότητα αυτοί που έχουν αποδεδειγμένα «συναισθηματικό δέσιμο» ή συνδέονται με σύμφωνο συμβίωσης να μπορούν να γίνουν ζώντες δότες. Ως προς το «σύμφωνο συμβίωσης», για να περιοριστούν πιθανότητες συναλλαγής χρειάζεται να υπάρχει ένας ικανός χρόνος, αποδεδειγμένης συμβίωσης 2-3 χρόνια.\nΗ διάταξη που αφορά τους ζώντες δότες, «αυτοί που αποδεδειγμένα έχουν συναισθηματικό δέσιμο», όπως λέει το νομοσχέδιο, είναι επικίνδυνη. Γιατί, όπως ομολογούν και σχετικοί φορείς που έχουν πείρα, όπως η Ομοσπονδία Νεφροπαθών, ειδικοί επιστήμονες του χώρου, σε ανάλογη συζήτηση το 2007, αλλά και σήμερα η Ομοσπονδία Εθελοντών Αιμοδοτών, μπορεί να ανοίξει το δρόμο για την εμπορία οργάνων, που και μία περίπτωση να αποδειχτεί μπορεί να δώσει σημαντικό χτύπημα στη δωρεά οργάνων από θανόντες δότες που είναι ο μόνος δρόμος για να αντιμετωπιστεί συνολικά και ουσιαστικά το πρόβλημα των μεταμοσχεύσεων.\n4. Στο άρθρο 9 προβλέπεται να θεωρείται δότης όποιος εν ζωή δεν είχε κάνει δήλωση ότι μετά θάνατο δεν επιθυμεί να είναι δωρητής οργάνων. Αυτή η κατηγορία δότες αρχειοθετείται από τον Εθνικό Οργανισμό Μεταμοσχεύσεων (ΕΟΜ). Μ' αυτόν τον τρόπο ουσιαστικά αποσπούν μια συμφωνία, χωρίς να είναι με τη σαφή συγκατάθεση αυτού που τον αφορά, κάποιος που για οποιοδήποτε λόγο δεν έκανε δήλωση ότι δε θέλει να είναι μετά θάνατο δωρητής οργάνων, δε σημαίνει αυτόματα ότι συμφωνεί. Με τέτοιο τρόπο θέλουν να εμφανίσουν ότι αυξάνουν τους εν δυνάμει δωρητές οργάνων μετά θάνατο. Οπως λένε οι υποστηρικτές αυτής της άποψης, λίγοι θα κάνουν μία τέτοια δήλωση εν ζωή, αφού θα θέλει και μία διαδικασία και γιατί αυτή η δήλωση δε θα είναι και κοινωνικά αποδεκτή.\nΜία τέτοια διάταξη, πέρα από το ότι είναι διοικητικό μέσο για την αντιμετώπιση πρώτα απ' όλα ενός σοβαρού κοινωνικού προβλήματος, δε θα έχει καμία πρακτική αξία γιατί όταν οι άμεσα ενδιαφερόμενοι, οι συγγενείς του θανόντα αρνούνται, δεν πρόκειται κανείς χειρουργός να βάλει τον κλινικά νεκρό στο χειρουργείο και να του αφαιρέσει τα όργανα επειδή δεν είχε κάνει εν ζωή αρνητική δήλωση.\nΓια την παραπάνω διάταξη χρησιμοποιούν το παράδειγμα της Ισπανίας, στην οποία ισχύει το μέτρο της αρνητικής δήλωσης, που όμως δεν εφαρμόστηκε. Δεν έχει γίνει καμία αφαίρεση οργάνου από τον δυνητικά θανόντα δότη, δηλαδή αυτόν που δεν είχε κάνει αρνητική δήλωση, χωρίς την έγγραφη συγκατάθεση των συγγενών, γιατί κανένας χειρούργος δε θα βάλει κάποιον στο χειρουργείο για την αφαίρεση οργάνων και οι συγγενείς να φωνάζουν απ' έξω, διαμαρτυρόμενοι. Η πρωτοπορία της Ισπανίας σ' αυτόν τον τομέα έχει να κάνει με την καλή στελέχωση των ΜΕΘ και τον καλό συντονισμό του όλου συστήματος, με την τοποθέτηση σε κάθε νοσοκομείο και περιφέρεια ειδικού εκπαιδευμένου συντονιστή.\nΑυτό κατέθεσαν με συγκεκριμένο τρόπο στην Ειδική Επιτροπή της Βουλής όλοι οι ειδικοί στην ακρόαση φορέων, στην προηγούμενη νομοθετική πρωτοβουλία του ΠΑΣΟΚ με την πρόταση νόμου Πιπεριά - Διαμαντίδη το 2007.\nΑντίστοιχα, αυτό επιβεβαιώθηκε και στη συζήτηση αυτού του Ν/Σ στην αρμόδια επιτροπή της Βουλής και στην ακρόαση φορέων.\nΕίναι πολύ σημαντικό να αυξηθούν αποφασιστικά οι θετικές δηλώσεις από ενήλικες που θέλουν να είναι δωρητές οργάνων μετά θάνατο, και εφ' όσον αποτελεί δική τους επιθυμία να βοηθιούνται οι συγγενείς που τυχόν έχουν αντίρρηση να κατανοήσουν την αξία του σεβασμού στην επιθυμία του θανόντος.\nΟμως, έτσι κι αλλιώς, η καλή στελέχωση των ΜΕΘ και η καλή ενημέρωση θα μπορέσει να συμβάλει ούτως ώστε να πειστούν οι συγγενείς του κλινικά νεκρού αρρώστου που δεν έχει κάνει καμία δήλωση να δεχτούν να δοθούν τα όργανα του ανθρώπου τους για να σωθούν άλλοι άνθρωποι που τα έχουν ανάγκη.\n5. Στο άρθρο 13 - 14 δίνεται η δυνατότητα και σε ιδιωτικά νοσοκομεία να πιστοποιούνται ως κέντρα για την αφαίρεση συμπαγών οργάνων. Ανοίγει έτσι ο δρόμος να μπει στο χώρο της μεταμόσχευσης ο ιδιωτικός επιχειρηματικός τομέας, με το επιχείρημα ότι έτσι μπορούν να χαθούν μοσχεύματα. Αλλά στην προκειμένη περίπτωση μπορεί να πηγαίνει η μεταμοσχευτική ομάδα του δημόσιου τομέα στο ιδιωτικό νοσοκομείο για να πάρει το μόσχευμα και όχι να κάνει μεταμοσχεύσεις ο ιδιωτικός τομέας. Αν σήμερα χάνονται εκατοντάδες μοσχεύματα κάθε χρόνο, αυτό οφείλεται στο γεγονός ότι έχει τα χάλια του το εμπορευματοποιημένο δημόσιο σύστημα Υγείας που έχουν δομήσει τόσα χρόνια το ΠΑΣΟΚ και η ΝΔ.\nΑλλωστε, το να πάει η ίδια η μεταμοσχευτική ομάδα να πάρει το μόσχευμα είναι η πιο ενδεδειγμένη επιστημονικά πρακτική διεθνώς, αλλά και στη χώρα μας.\nΤο ΚΚΕ για τις μεταμοσχεύσεις\nΤο Κόμμα μας επανειλημμένα έχει προβάλει την ανάγκη για την προώθηση και την ανάπτυξη της δωρεάς οργάνων, την ανάπτυξη των μεταμοσχεύσεων στη χώρα μας, σαν ένα στρατηγικό και πολύ ευαίσθητο τομέα στο σύστημα Υγείας, που κυριολεκτικά μπορεί να σώσει ή να βελτιώσει τις ζωές χιλιάδων ανθρώπων και των οικογενειών τους.\nΤο Κόμμα μας πρόβαλε ως βασική προϋπόθεση για την ανάπτυξη των μεταμοσχεύσεων με βάση τις ανάγκες, την ανάπτυξη ενός δημόσιου και δωρεάν και υψηλής ποιότητας σύστημα Υγείας με απαγόρευση της επιχειρηματικής δράσης. Γιατί κέρδος και υγεία είναι σε ευθεία αντίθεση. Η ανάπτυξη του τομέα των μεταμοσχεύσεων είναι σε ευθεία σύγκρουση με την επιχειρηματική δράση στο συγκεκριμένο τομέα, κάθε οικονομική συναλλαγή στον τομέα των μεταμοσχεύσεων είναι επικίνδυνη εξέλιξη σε βάρος της υγείας, άρα και της ζωής των ανθρώπων.\nΕνα δημόσιο σύστημα υγείας καλά στελεχωμένο, με ολοκληρωμένα προγράμματα ενημέρωσης στο πρωτοβάθμιο σύστημα Υγείας και ανάπτυξη των ΜΕΘ με βάση τα σύγχρονα επιστημονικά δεδομένα, δημόσιων, δωρεάν και υψηλής ποιότητας μεταμοσχευτικών κέντρων με πλήρη και με καλό συντονισμό διασύνδεσης με τις ΜΕΘ, που μόνο από εκεί μπορούν να εξασφαλιστούν τα επαρκή μοσχεύματα από θανόντες δότες. Αυτή πρέπει να είναι η επιλογή και όχι οι ζώντες δότες στους οποίους υπάρχουν οι κίνδυνοι των επιπλοκών που μπορεί να έχουν σαν αποτέλεσμα ακόμα και την απώλεια της ζωής τους.\nΓι' αυτό ανάπτυξη των μεταμοσχεύσεων με βάση τις ανάγκες μπορεί να γίνει κατ' απόλυτη προτεραιότητα από όργανα που θα παίρνονται από πτωματικούς δότες με τη συγκατάθεση των συγγενών. Συγκατάθεση που μπορεί να εξασφαλίζεται ύστερα από την ολοκληρωμένη ενημέρωση από τους ειδικούς που θα στελεχώνουν την κάθε μονάδα, επισκέπτες και επισκέπτριες υγείας, ψυχολόγους, κοινωνικούς λειτουργούς, αλλά και τους γιατρούς των μονάδων, που η επάρκεια του προσωπικού θα τους επιτρέπει μία ανθρώπινη και με τα επιστημονικά δεδομένα προσέγγιση των συγγενών του κλινικά νεκρού αρρώστου.\nΣυγγενείς, που όμως, έτσι και αλλιώς, θα είναι ευαισθητοποιημένοι μέσα από τα στοχευμένα προγράμματα ενημέρωσης που θα διεισδύουν βαθιά μέσα στην κοινωνία και από πολλές πλευρές και σε πολλούς τομείς. Συγγενείς που πρώτα απ' όλα θα έχουν εμπιστοσύνη στο σύστημα, γιατί το κέρδος και η κάθε είδους οικονομική συναλλαγή πάνω και κάτω από το τραπέζι θα είναι ξένο σώμα και θα έχει αποβληθεί ή δραστικότατα περιοριστεί.\nΔηλαδή, ένα άλλο ουμανιστικό σύστημα αξιών θα έχει κυριαρχήσει και ο αλτρουισμός που είναι στον αντίποδα της εμπορευματοποίησης θα είναι σε υψηλό βαθμό, βασική προϋπόθεση για να δεχτούν οι συγγενείς να δοθούν τα όργανα του δικού τους ανθρώπου για μεταμόσχευση.\nΕνα δημόσιο και δωρεάν σύστημα Υγείας, στα πλαίσια μιας άλλης ανάπτυξης και εξουσίας σε όφελος του λαού, με κοινωνικοποιημένα τα μέσα παραγωγής, και με εργαλείο τον κεντρικό σχεδιασμό, θα διασφαλίζει ότι ο παραγόμενος πλούτος και οι κατακτήσεις της επιστήμης και της τεχνολογίας θα είναι στην υπηρεσία των εργαζομένων και των οικογενειών τους.\nΟι παραπάνω θέσεις επιβεβαιώθηκαν και εκ του αρνητικού αποτελέσματος των μέτρων και της πρακτικής των κομμάτων του κεφαλαίου, που χρόνια τώρα εμφανίζονται να νομοθετούν, να παίρνουν μέτρα και οι μεταμοσχεύσεις αντί να αυξάνονται να μειώνονται.\nΓιατί με αντιλαϊκές αναδιαρθρώσεις στην Υγεία, με πάγωμα προσλήψεων, με ελάχιστο προσωπικό στις ΜΕΘ, ελάχιστα σε σχέση με τις ανάγκες κρεβάτια ΜΕΘ, χωρίς υλικά, όχι μόνο δεν μπορούν ν' αναπτυχθούν οι μεταμοσχεύσεις, αλλά θα μειώνονται όλο και περισσότερο, όπως έχει γίνει ως σήμερα.\nΓι' αυτό η πρόταση διεξόδου του κόμματός μας είναι περισσότερο αναγκαία από ποτέ, γι' αυτό η θέση του κόμματός μας για τις μεταμοσχεύσεις είναι η μόνη ρεαλιστική με βάση τις ανάγκες των χρονίως πασχόντων και των οικογενειών τους.\nΤι διεκδικεί και παλεύει το ΚΚΕ\n1. Μαζικές προσλήψεις προσωπικού, ανάπτυξη νέων ΜΕΘ με επαρκή στελέχωση, με μόνιμο και αποκλειστικής απασχόλησης ιατρικό - και νοσηλευτικό, αλλά και άλλο εξειδικευμένο προσωπικό, που ύστερα από συγκεκριμένη εκπαίδευση, θα μπορεί με ανθρώπινο επιστημονικό τρόπο να προσεγγίζει τους συγγενείς του κλινικά νεκρού ασθενή για να δεχτούν να προσφέρουν τα όργανα για να σωθούν ζωές.\nΩς γνωστό στη χώρα μας έχουμε 570 κρεβάτια ΜΕΘ και αυτά λειτουργούν με τεράστιες ελλείψεις (χρειαζόμαστε περίπου 2.500), ενώ 150 παραμένουν κλειστά λόγω έλλειψης προσωπικού.\n2. Αναβάθμιση των υπαρχόντων δημόσιων μονάδων μεταμοσχεύσεων και ανάπτυξη νέων με βάση τις ανάγκες. Δημόσιες μονάδες με κατάλληλες υποδομές και πλήρη στελέχωση με προσωπικό μόνιμο, πλήρους και αποκλειστικής απασχόλησης.\n3. Ανάπτυξη προγραμμάτων ενημέρωσης μέσα από τις δημόσιες υπηρεσίες, τις υπηρεσίες Πρωτοβάθμιας Φροντίδας Υγείας (ΠΦΥ) στα σχολεία, στο στρατό, στα πανεπιστήμια, στους τόπους δουλειάς.\n4. Υποχρεωτικά προγράμματα ενημέρωσης απ' όλα τα ΜΜΕ σε ώρες υψηλής τηλεθέασης και ακροαματικότητας με ευθύνη των αρμόδιων επιστημονικών και κρατικών φορέων.\n5. Δημοσιοποίηση ή ένταξη στο Δημόσιο όλων των Μονάδων Τεχνητού Νεφρού (ΜΤΝ) που πληρούν τις σύγχρονες επιστημονικές προδιαγραφές, με μεταφορά και του προσωπικού με μόνιμη σχέση εργασίας. Εκσυγχρονισμός των δημόσιων ΜΤΝ και ίδρυση νέων στο Δημόσιο και πλήρη στελέχωσή τους με μόνιμο ιατρικό και νοσηλευτικό προσωπικό.\nΟσο υπάρχουν αυτοί που κερδίζουν από τους νεφροπαθείς με το να παραμένουν στην αιμοκάθαρση, ιδιωτικές κλινικές, εταιρείες βιοϊατρικής τεχνολογίας και φαρμακευτικές εταιρείες, θα υπάρχουν σοβαρές κρυφές, αν όχι υπόγειες, αντιδράσεις στην ανάπτυξη των μεταμοσχεύσεων.\nΣτελέχη του χώρου, συνδικαλιστές στο χώρο των νεφροπαθών, αλλά και επιστήμονες του χώρου θεωρούν δεδομένο ότι πίσω από κάποια δημοσιεύματα περί εμπορίας οργάνων στη χώρα μας, που σαν συνέπεια είχαν την κάθετη πτώση των μεταμοσχεύσεων, κρύβονταν κλινικάρχες του χώρου, αλλά και εταιρείες βιοϊατρικής τεχνολογίας που συνδέονταν με τα μηχανήματα και τα αναλώσιμα της αιμοκάθαρσης.\n6. Απαγόρευση των ιδιωτικών τραπεζών ομφαλοπλακουντιακού αίματος, ένταξη στο Δημόσιο αυτών που πληρούν τις επιστημονικές προδιαγραφές με μονιμοποίηση του προσωπικού τους.\nΤέλος, το νομοσχέδιο έρχεται να δώσει ένα οριστικό χτύπημα στις μεταμοσχεύσεις με τη στρατηγική ενίσχυσης της εμπορευματοποίησης της Υγείας στον τομέα των μεταμοσχεύσεων συμπαγών οργάνων και μυελού των οστών. Οι διάφορες διακηρύξεις που περιέχει για την απαγόρευση της οποιαδήποτε συναλλαγής, ή και οι ποινικές κυρώσεις που προβλέπει είναι άνευ αξίας, αφού το όλο σύστημα και με τις νέες παρεμβάσεις μπάζει από παντού.\nΤμήμα Υγείας - Πρόνοιας της ΚΕ του ΚΚΕ\nΚΑΜΙΑ ΣΥΝΑΙΝΕΣΗ, ΚΑΜΙΑ ΥΠΟΤΑΓΗ ΣΤΗΝ ΠΟΛΙΤΙΚΗ\nΠΟΥ ΥΠΗΡΕΤΕΙ ΤΑ ΜΟΝΟΠΩΛΙΑ\nΝέοι γιατροί, άνεργοι ,ειδικευόμενοι, μισθωτοί του δημόσιου και του ιδιωτικού τομέα, αυτοαπασχολούμενοι με μικρά και μεσαία εισοδήματα.\nΔεν έχουμε να κερδίσουμε τίποτα από τη συναίνεση στην οποία καλούν ΠΑΣΟΚ και ΝΔ. Είναι έτοιμοι να συνεργαστούν, δήθεν για τη «σωτηρία της χώρας», αλλά στη πραγματικότητα προκειμένου να υπηρετήσουν τα συμφέροντα εφοπλιστών, βιομηχάνων και τραπεζιτών, που γίνονται πιο επιθετικοί σε βάρος του λαού όσο η κρίση στην ευρωζώνη βαθαίνει.\nΕίτε με ανασχηματισμένη κυβέρνηση του ΠΑΣΟΚ, είτε με συνεργασία (μετεκλογική ή προεκλογική) ΠΑΣΟΚ, ΝΔ, ΛΑΟΣ και όσων άλλων δηλώνουν διαθέσιμοι, θα προσπαθήσουν να εντείνουν την επίθεση, να πάρουν και άλλα βάρβαρα μέτρα… Η πρόταση για «αριστερή κυβέρνηση» στο πλαίσιο της Ε.Ε. που θα «επαναδιαπραγματευτεί το χρέος» συμβάλει και αυτή στη προσπάθεια χειραγώγησης των εργαζομένων γιατί αναγνωρίζει το χρέος ως πρόβλημα του λαού και σπέρνει αυταπάτες για αλλαγές στο πλαίσιο της Ε.Ε.\nΜόνο ο οργανωμένος αγώνας και η αποφασιστική σύγκρουση μπορεί να βάλει φρένο στα μέτρα που και στον τομέα της υγείας θα διευκολύνουν και θα επιταχύνουν την ισχυροποίηση και απόλυτη κυριαρχία των μεγαλοκλινικών και των αλυσίδων διαγνωστικών κέντρων και στην πρωτοβάθμια φροντίδα υγείας.\nΚαμιά εμπιστοσύνη, κανένας φόβος σε όσα λένε τα κόμματα της πλουτοκρατίας. Αλλάζουν προσωπείο για να παγιδεύσουν το λαό, δεν αλλάζουν δρόμο. Η καπιταλιστική βαρβαρότητα δεν αντιμετωπίζεται με αυταπάτες και συναίνεση. Τώρα είναι ώρα ευθύνης για το λαό. Να κάνει αποφασιστικό άλμα μπροστά. Να απεγκλωβιστεί πολιτικά και ιδεολογικά από τα κόμματα του συστήματος και της ΕΕ.\nΣυνάδελφε, σε καλούμε να βγάλεις συμπεράσματα και από τις τελευταίες εξελίξεις…\nΣτο μέλλον που μας ετοιμάζουν έχουν την στήριξη των συνδικαλιστικών φορέων του ΠΑΣΟΚ και της ΝΔ, των κομμάτων του ευρωμονόδρομου.\nΚαμία εμπιστοσύνη στην ΠΑΣΚ που συνεχίζει να στηρίζει με την στάση της την κυβερνητική πολιτική, παρότι παριστάνουν ταυτόχρονα και τους «αγανακτισμένους πολίτες». Καμία εμπιστοσύνη στη ΔΗΚΙ, που με κάλπικη αγωνιστικότητα διεκδικεί την επέκταση της επιχειρηματικής δράσης από τους γιατρούς επιχειρηματίες – μεγαλομετόχους… Καμία εμπιστοσύνη στους συμμάχους της ΔΗΚΙ, την ΑΡΣΙ και την ΑΕΓ που διαμόρφωσαν και συνεχίζουν να στηρίζουν μαζί με την ΔΗΚΙ, κοινό διεκδικητικό πλαίσιο μακριά από τις ανάγκες των εργαζόμενων γιατρών και της λαϊκής οικογένειας. Συμβάλουν στον αποπροσανατολισμό των κινητοποιήσεων, αποθεώνουν δήθεν αμεσοδημοκρατικές διαδικασίες για να εκφυλίσουν τις γενικές συνελεύσεις των σωματείων και να δυναμιτίσουν το ταξικό συνδικαλιστικό κίνημα και την οργανωμένη πάλη.\nΣε αντιπαράθεση με τις συνδικαλιστικές ηγεσίες και τους συνοδοιπόρους τους, η ΔΗΠΑΚ καλεί να κλιμακώσουμε τους αγώνες μας, να οργανώσουμε την πάλη μας, να δυναμώσουμε τον ριζοσπαστικό πόλο στους γιατρούς, να πρωτοστατήσουμε στην διαμόρφωση μετώπου για αποκλειστικά δημόσια και δωρεάν υγεία μαζί με όλους τους υγειονομικούς του δημόσιου και ιδιωτικού τομέα, μαζί με όλους τους εργαζόμενους, τους συνταξιούχους, τις λαϊκές οικογένειες.\nΜπορούμε να αποκρούσουμε τη νέα βάρβαρη επίθεση συσπειρωμένοι, παλεύοντας για πραγματικά ριζικές αλλαγές, για ανατροπή της εξουσίας και κυριαρχίας των μονοπωλίων και αποδέσμευση από την ΕΕ.\nΣτείλε μήνυμα αντεπίθεσης,\nισχυροποιώντας στις εκλογές του ΙΣΑ την ΔΗΠΑΚ\nκαταγγελία του ΠΑΜΕ για συνδικαλιστική δίωξη εργαζόμενης στο Νοσ/μείο Αγ. Ανάργυροι\nΝΟΣΟΚΟΜΕΙΟ «ΑΓΙΟΙ ΑΝΑΡΓΥΡΟΙ»\nΣυνδικαλιστική δίωξη εργαζόμενης\nΤη συνδικαλιστική δίωξη σε βάρος της συνδικαλίστριας του ΠΑΜΕ Ελένης Παπαδοπούλου, απ' τον διοικητή του Ογκολογικού Νοσοκομείου «Αγιοι Ανάργυροι», καταγγέλλουν με ανακοινώσεις τους το Διοικητικό Συμβούλιο του Σωματείου Εργαζομένων του Νοσοκομείου και η Επιτροπή Εργαζομένων του ΠΑΜΕ στο νοσοκομείο.\nΗ εργαζόμενη ενημερώθηκε την περασμένη Δευτέρα, ότι με απόφαση του διοικητή μετακινείται απ' τη θέση στην οποία εργαζόταν επί σειρά ετών με ευσυνειδησία και συνέπεια. «Ο διοικητής του νοσοκομείου κάνει λάθος αν νομίζει ότι με αυτές τις μεθοδεύσεις και τρομοκρατικές ενέργειες θα σταματήσει τους συνδικαλιστές και κάθε εργαζόμενο, να αποκαλύπτει τις αυθαίρετες και καταχρηστικές πράξεις του, την εκμετάλλευση και τις υποβαθμισμένες συνθήκες νοσηλείας των ασθενών», αναφέρει το σωματείο στην απόφασή του και ζητά την επανατοποθέτηση της εργαζόμενης στην εργασιακή της θέση.\nΤην επανατοποθέτηση απαιτεί με ανακοίνωσή της και η Επιτροπή Εργαζομένων ΠΑΜΕ του νοσοκομείου. «Καμιά εκφοβιστική ενέργεια του Διοικητή δε θα σταματήσει τους εργαζόμενους, τις δυνάμεις του ΠΑΜΕ, να αγωνίζονται, για να έχουν οι ασθενείς δωρεάν και ανθρώπινες συνθήκες περίθαλψης και οι εργαζόμενοι σύγχρονα δικαιώματα, κόντρα στην αντιλαϊκή πολιτική, στους μηχανισμούς συναλλαγής και εξαγοράς, που χρησιμοποιεί ο Διοικητής του νοσοκομείου κ. Μπαρζώκας. Συσπειρωμένοι οι εργαζόμενοι στην επιτροπή του ΠΑΜΕ, να δυναμώσουν την πάλη τους ενάντια στην αντιλαϊκή πολιτική, που καρατομεί τα δικαιώματά μας, ενάντια στον κρατικό αυταρχισμό και στην τρομοκρατία. Η τρομοκρατία δεν θα περάσει! Η αντιλαϊκή πολιτική με μέτωπο και πάλη θα ανατραπεί!», τονίζεται στην ανακοίνωση.\nΨήφος για αγωνιστικό βήμα μπροστά\nΤην Κυριακή και τη Δευτέρα γίνονται οι εκλογές για την ανάδειξη οργάνων στον Ιατρικό Σύλλογο Αθηνών (ΙΣΑ)\nΗ ψήφος στη ΔΗΠΑΚ υπηρετεί τις ανάγκες και των γιατρών και συνολικά του λαού, γιατί είναι ψήφος κατά της επιχειρηματικής δράσης στην Υγεία (φωτ. από παλιότερη κινητοποίηση)\nΣε υπερψήφισή της απ' τους γιατρούς, ώστε να υπάρξει αλλαγή «στους συσχετισμούς στους επιστημονικούς συλλόγους των γιατρών», καλεί η Δημοκρατική Πανεπιστημονική Κίνηση (ΔΗΠΑΚ) Γιατρών, με αφορμή τις εκλογές για την ανάδειξη των οργάνων στον Ιατρικό Σύλλογο Αθηνών (ΙΣΑ).Οι εκλογές στον ΙΣΑ γίνονται την Κυριακή και τη Δευτέρα στην αίθουσα Τύπου του Ολυμπιακού Κέντρου Αντισφαίρισης του ΟΑΚΑ. (Η είσοδος του Κέντρου είναι στην οδό Γεωργίου Πιτταρά και Αρτέμιδος). Δικαίωμα ψήφου έχουν όσοι έχουν ανανεώσει την εγγραφή του έτους 2011 μέχρι τις 3.6.2011.\nΣτη διακήρυξή της προς τους γιατρούς η ΔΗΠΑΚ, μεταξύ των άλλων, υπογραμμίζει: «Με την ψήφο σας να κάνετε ένα ουσιαστικό, αγωνιστικό βήμα μπροστά. Να αλλάξετε τους συσχετισμούς στους επιστημονικούς συλλόγους των γιατρών. Να ενισχύσετε την «Πανεπιστημονική», τις ριζοσπαστικές δυνάμεις που με την κοινωνική συμμαχία διεκδικούν λύση για όλα τα οξυμένα προβλήματα με προοπτική την ανατροπή της φιλομονοπωλιακής πολιτικής».\nΕπίσης, σε άλλο σημείο της διακήρυξης αναφέρεται: «Βασική αρχή της ΔΗΠΑΚ είναι η κατάργηση κάθε επιχειρηματικής δραστηριότητας στο χώρο της Υγείας. Οι θέσεις της είναι: Η πανελλαδική ανάπτυξη ενός αποκλειστικά Δημόσιου Δωρεάν Συστήματος Υγείας, πλήρως χρηματοδοτούμενο από τον κρατικό προϋπολογισμό. Δομημένο σε πρωτοβάθμιο, δευτεροβάθμιο και τριτοβάθμιο επίπεδο που να καλύπτει ολόπλευρα τις σύγχρονες λαϊκές ανάγκες σε υψηλού επιπέδου υπηρεσίες Υγείας. Κεντρικός άξονας του συστήματος Υγείας είναι η πρόληψη των κινδύνων, η έγκαιρη διάγνωση των προβλημάτων υγείας, η περίθαλψη των ασθενών και η παρακολούθηση της πορείας των χρόνιων νοσημάτων και αναπηριών μέσα από το Κέντρο Υγείας που συνδέεται με τις αντίστοιχες νοσοκομειακές μονάδες, τις υπηρεσίες επείγουσας βοήθειας και τις δομές πρόνοιας. Ενα σύστημα Πρωτοβάθμιας Φροντίδας Υγείας (ΠΦΥ), όπου αναπτύσσονται και συνεργάζονται όλες οι αναγκαίες υπηρεσίες: υγείας και ασφάλειας της εργασίας, ψυχικής υγείας, προγεννητικού ελέγχου, κατ' οίκον νοσηλείας, κοινωνικών υπηρεσιών, εργαστηρίων που δρουν από κοινού, για την πλήρη κάλυψη των αναγκών, ομάδων ή μεμονωμένων ατόμων. Οι υπηρεσίες αυτές στελεχώνονται από διεπιστημονικές ομάδες πλήρους και αποκλειστικής απασχόλησης υγειονομικών: Οικογενειακοί γενικοί γιατροί, γιατροί άλλων ειδικοτήτων, νοσηλευτές, φυσιοθεραπευτές, εργοθεραπευτές, εργαστηριακοί, ψυχολόγοι. Είναι ο δρόμος ανάπτυξης, που στο κέντρο του έχει την ικανοποίηση των λαϊκών αναγκών. Γι' αυτή τη διέξοδο παλεύει η κοινωνική συμμαχία των μισθωτών, των αυτοαπασχολούμενων, των νέων και των γυναικών από τα λαϊκά στρώματα και μέσα σ' αυτούς μεγάλο τμήμα των γιατρών. Απαιτείται σκληρή αντιμονοπωλιακή πάλη για βαθύτερες αλλαγές στο κοινωνικό και πολιτικό επίπεδο».\nΣτις εκλογές παίρνουν μέρος άλλες εννέα παρατάξεις και ένας ανεξάρτητος υποψήφιος.\nκάλεσμα του ΠΑΜΕ για συλλαλητήριο το Σάββατο 18 Ιούνη\nΣτην Αθήνα η συγκέντρωση θα πραγματοποιηθεί στην Ομόνοια στις 11 πμ\nΣτην Χαλκίδα στην Πλατεία Αγοράς στις 11 πμ.\nΚΑΜΙΑ ΘΥΣΙΑ ΓΙΑ ΤΑ ΚΕΡΔΗ ΤΩΝ ΚΑΠΙΤΑΛΙΣΤΩΝ\nΚυβέρνηση και ΤΡΟΪΚΑ κλιμακώνουν τον πόλεμο σε βάρος μας. Στόχος τους είναι να πληρώσει ο λαός την κρίση και το χρέος. Να γίνουμε φθηνότεροι οι εργαζόμενοι στο δημόσιο και τον ιδιωτικό τομέα. Για να διασφαλίσουν την κερδοφορία των μεγάλων επιχειρηματικών ομίλων.\nΑπορρίπτουμε τους κυβερνητικούς εκβιασμούς: «Ή μεσοπρόθεσμο πρόγραμμα ή θα πτωχεύσει η Ελλάδα». Η πολιτική τους είναι που οδηγεί τους εργαζόμενους στη φτώχεια. Ούτε ένα ευρώ από τα δάνεια δεν πάει για μισθούς και συντάξεις. Πάνε για να εξασφαλιστούν οι ντόπιες και ξένες τράπεζες – τοκογλύφοι και για νέες επιδοτήσεις στους βιομήχανους\nΑπορρίπτουμε τους κυβερνητικούς εκβιασμούς, «ή στηρίζετε τα μέτρα ή θα κλείσει το 40% των νοσοκομείων». Απαντάμε: Δωρεάν υγεία για όλο το λαό! Αυξήσεις στους μισθούς! Μαζικές προσλήψεις στα νοσοκομεία! Να πληρωθούν τώρα όλα τα δεδουλευμένα!\nΤα μέτρα δεν τα επιβάλει η ΤΡΟΪΚΑ στην κυβέρνηση. Περιλαμβάνονται στο πρόγραμμα του ΠΑΣΟΚ και της ΝΔ, εδώ και χρόνια. Γιατί αυτό απαιτούν τα συμφέροντα των Ελλήνων τραπεζιτών, βιομηχάνων, εφοπλιστών.\nΓια να αποκρουστούν τα νέα μέτρα, χρειάζεται η αγανάκτηση να μετατραπεί σε οργανωμένη δράση. Σε κάθε νοσοκομείο, κέντρο υγείας, προνοιακό ίδρυμα, μαζί με τους ασθενείς, τους εργαζόμενους άλλων κλάδων, φοιτητές και αυτοαπασχολούμενους να πάρουμε αγωνιστικές πρωτοβουλίες. Να βάλουμε εμπόδια στα κυβερνητικά σχέδια. Να διεκδικήσουμε μέτρα ανακούφισης των λαϊκών οικογενειών, αποκλειστικά δημόσιο δωρεάν σύστημα υγείας για όλους, κατάργηση της επιχειρηματικής δράσης σε Υγεία – Πρόνοια.\nΑποδυναμώστε το ΠΑΣΟΚ και τη ΝΔ\nΟι παρατάξεις ΠΑΣΚΕ και ΔΑΚΕ - που συναποτελούν την πλειοψηφία σε ΠΟΕΔΗΝ, ΑΔΕΔΥ και ΓΣΕΕ - είναι συνυπεύθυνοι που κάθε χρόνο χάνουμε δικαιώματα. Στήριξαν και στηρίζουν όλα τα μέτρα των κυβερνήσεων. Η «ΑΥΤΟΝΟΜΗ ΠΑΡΕΜΒΑΣΗ (ΣΥΡΙΖΑ)» προπαγανδίζει ότι αιτία των μέτρων είναι το χρέος και ψάχνει ποιο μέρος του χρέους είναι «νόμιμο» για να το πληρώσει ο λαός.\nΕμπιστευθείτε το ΠΑΜΕ, τη μαχητικότητα και τη σταθερότητα του.\nΤο ΠΑΜΕ είναι συσπείρωση σωματείων, επιτροπών αγώνα, συνδικαλιστών, που παλεύουμε μαζί για τα καθημερινά προβλήματα, δίνοντας προοπτική στον αγώνα μας. Περνάμε στην αντεπίθεση για να γίνει κοινωνική – λαϊκή περιουσία ο πλούτος που παράγουμε οι εργαζόμενοι και μας τον κλέβουν οι καπιταλιστές.\nΝΑ ΔΙΕΚΔΙΚΗΣΟΥΜΕ ΜΑΖΙ:\n- Να μην περάσουν τα νέα αντιλαϊκά μέτρα.\n- Άμεση πληρωμή των δεδουλευμένων μας. Κατώτερο μισθό στα 1400 ευρώ.\n- Να μην συγχωνευτεί – καταργηθεί καμία κλινική, κανένα νοσοκομεία, ή μονάδα υγείας\n- Άμεσες προσλήψεις μόνιμου προσωπικού πλήρους και αποκλειστικής απασχόλησης.\n- Να μην πληρώνει κανένας ασθενής και εργαζόμενος για την υγεία και την πρόνοια.\nΟΛΟΙ ΣΤΗΝ ΑΠΕΡΓΙΑ – ΤΕΤΑΡΤΗ 15 ΙΟΥΝΗ\nΟΛΟΙ ΣΤΗ ΣΥΓΚΕΝΤΡΩΣΗ – ΟΜΟΝΟΙΑ, 10 π.μ.\nΣΤΗΝ ΧΑΛΚΙΔΑ ΟΛΟΙ ΣΤΗΝ ΠΛΑΤΕΙΑ ΑΓΟΡΑΣ ΣΤΙΣ 11 π.μ.\nτην ημέρα συζήτησης των μέτρων στην ολομέλεια της Βουλής\nαρχίζει η έφοδος των ξένων εταιρειών στα δημόσια Νοσοκομεία\nΕφοδος ξένων εταιρειών στα δημόσια νοσοκομεία\nΑποκαλυπτικά στοιχεία σε χτεσινή εκδήλωση της αγγλικής Πρεσβείας\nΓια έφοδο στα δημόσια νοσοκομεία, μετά τις συγχωνεύσεις της κυβέρνησης, ετοιμάζονται διεθνείς εταιρείες με στόχο την «αναδιοργάνωσή τους» και τη λειτουργία τους (σ.σ. των νοσοκομείων) ως «αυτόνομων» επιχειρήσεων, στις οποίες θα γίνονται επενδύσεις και θα έχουν σταθερό ετήσιο ρυθμό αποδόσεων.\nΟι παραπάνω κατευθύνσεις φάνηκαν καθαρά σε εκδήλωση της αγγλικής Πρεσβείας στην Αθήνα, όπου έγινε παρουσίαση της αγγλικής εταιρείας «Unipart Expert Practices» (UEP). Είναι μια εταιρεία που παρέχει «υπηρεσίες αναδιοργάνωσης δημόσιων οργανισμών και ιδιωτικών εταιρειών παγκοσμίως». Κεντρική επιλογή της UEP είναι η λεγόμενη δέσμευση των εργαζομένων σε διάφορα επίπεδα της παραγωγικής δραστηριότητας. Ετσι οι εργαζόμενοι θα έχουν μια «θετική συμπεριφορά», θα αποφασίζουν οι ίδιοι, καθώς «θα γνωρίζουν το πλαίσιο της επιχειρηματικότητας» και δε θα χρειάζεται η παραπομπή ενός θέματος στους μάνατζερς για να αποφασίσουν εκείνοι.\nΗ UEP ήταν μια επιχείρηση του ευρύτερου δημόσιου τομέα, και παρήγαγε αυτοκίνητα, αλλά ιδιωτικοποιήθηκε την εποχή της Θάτσερ. Στη συνέχεια πέρασε στους εργαζόμενους με τη «μορφή συνεταιρισμού» και εκτός από τα αυτοκίνητα ασχολήθηκε και με άλλους τομείς, όπως η Υγεία. Με βάση τη φιλοσοφία της δέσμευσης, «η σύγκρουση βιομηχανίας με τα συνδικάτα εκριζώθηκε στη UEP», όπως αναφέρθηκε στην εκδήλωση. Δηλαδή, κάμφθηκε η αγωνιστική διεκδίκηση από τους εργαζόμενους και έτσι - όπως τονίστηκε - η «δέσμευση εκτός από τους εργαζόμενους πρέπει να αφορά τους μάνατζερς, ακόμα και τους πολιτικούς στα πλαίσια του συστήματος»(!)\nΗ UEP συνεργάστηκε με το Εθνικό Σύστημα της Αγγλίας για την αναδιοργάνωση των νοσοκομείων. Αποκαλυπτικά ήταν τα στοιχεία που ανέφερε ένα στέλεχος ενός νοσοκομείου 600 κλινών: «Εξοικονομούν» δύο εκατομμύρια λίρες Αγγλίας το χρόνο από τη μείωση της διάρκειας παραμονής των ασθενών στα νοσοκομεία και ένα εκατομμύριο από τη μείωση των απουσιών του προσωπικού. Το νοσοκομείο λειτουργεί πια αυτόνομα και από τις επενδύσεις έχει μέση ετήσια απόδοση 3,5%...\nΓια την Ελλάδα, η UEP προτείνει μια «δυναμική συνεργασίας με την "Grant Thornton" (ξένη εταιρεία ορκωτών ελεγκτών και συμβούλων) και την "Accuraite AE" (εταιρεία ιατρικών ελέγχων), ώστε το Εθνικό Σύστημα της χώρας να αντιμετωπίσει αποτελεσματικά θέματα, που σχετίζονται με προμήθειες, logistics, κλινική διακυβέρνηση, στελέχωση, διοίκηση, πρόσβαση και ροή ασθενών».\nΣτην εκδήλωση παρευρέθηκαν, μεταξύ των άλλων, ο γενικός γραμματέας του υπουργείου Υγείας Νίκος Πολύζος, ο οποίος είπε ότι η λύση για τα νοσοκομεία βρίσκεται στο πλάνο του μνημονίου για τη δημόσια διοίκηση, που αντιστοιχεί για την Υγεία. Επίσης παρευρέθηκε και ο τομεάρχης Υγείας της ΝΔ Θανάσης Γιαννόπουλος, ο οποίος υπερθεμάτισε των αλλαγών, αναφέροντας ότι εκφράζει προσωπικές απόψεις.\nκάλεσμα του ΠΑΜΕ υγείας-πρόνοιας για κινητοποιήσεις και απεργία στις 15 Ιουνίου\nΗ αντιλαϊκή επίθεση κυβέρνησης και ΤΡΟΪΚΑΣ κλιμακώνεται. Προωθούν νέες περικοπές στην κρατική χρηματοδότηση για την υγεία. Νέες μειώσεις σε μισθούς και συντάξεις. Χτύπημα των BAE. Αύξηση του ΦΠΑ στο 23%. Σχεδιάζουν 200.000 απολύσεις μέχρι το 2013 στο Δημόσιο.\nΕτοιμάζουν συγχωνεύσεις – κλείσιμο κλινικών, νοσοκομείων και πολυιατρείων του ΙΚΑ. Μειώνουν κατά 10.000 τα δημόσια νοσοκομειακά κρεβάτια. Όσες μονάδες υγείας, προκύψουν από τις συγχωνεύσεις, θα λειτουργούν ως επιχειρήσεις και θα πωλούν ακριβότερα τις υπηρεσίες τους, επιβαρύνοντας τα ασφαλιστικά ταμεία και τους ασθενείς.\nΑπορρίπτουμε τους κυβερνητικούς εκβιασμούς: «Ή μεσοπρόθεσμο πρόγραμμα ή θα πτωχεύσει η Ελλάδα». Η πολιτική τους είναι που οδηγεί τους εργαζόμενους στη φτώχεια. Για να σωθεί η κερδοφορία των μεγάλων επιχειρηματικών ομίλων. Ούτε ένα ευρώ από τα δάνεια δεν πάει για μισθούς και συντάξεις. Πάνε για να εξασφαλιστούν οι ντόπιες και ξένες τράπεζες – τοκογλύφοι και για νέες επιδοτήσεις στους βιομήχανους\nΑπορρίπτουμε τους κυβερνητικούς εκβιασμούς, «ή στηρίζετε τα μέτρα ή θα κλείσει το 40% των νοσοκομείων». Απαντάμε: Καμία θυσία για τη πλουτοκρατία! Δωρεάν υγεία για όλο το λαό! Αυξήσεις στους μισθούς! Μαζικές προσλήψεις στα νοσοκομεία! Να πληρωθούν τώρα όλα τα δεδουλευμένα!\nΟι παρατάξεις ΠΑΣΚΕ και ΔΑΚΕ αποδέχονται ότι για την κατάσταση στα νοσοκομεία φταίνε οι σπατάλες και τα ελλείμματα, όπως λέει και η κυβέρνηση. Συμφωνούν με την λειτουργία των νοσοκομείων ως «αυτοτελείς επιχειρηματικές μονάδες», δηλαδή ως επιχειρήσεις με φθηνό και ευέλικτο προσωπικό. Συμφωνούν με τις συγχωνεύσεις και το κλείσιμο των νοσοκομείων.\nΗ Αυτόνομη Παρέμβαση (ΣΥΡΙΖΑ) προπαγανδίζει ότι αιτία της κρίσης είναι το χρέος και ψάχνει ποιο μέρος του χρέους είναι «νόμιμο» για να το πληρώσει ο λαός. Συμφωνεί με την συνύπαρξη και τον ανταγωνισμό μεταξύ δημόσιου και ιδιωτικού τομέα. Ανταγωνισμός όμως σημαίνει ότι τα δημόσια νοσοκομεία πρέπει να λειτουργούν με τους ίδιους όρους με τις ιδιωτικές κλινικές, δηλαδή ως επιχειρήσεις.\nΜπροστά μας ανοίγονται δύο δρόμοι. Ο ένας είναι να υποταχτούμε στο τσάκισμα των δικαιωμάτων μας, στην ανάπτυξη του συστήματος υγείας με στόχο το κέρδος. O άλλος είναι να κλιμακώσουμε τον αγώνα μας, μαζί με τους ασθενείς, τους εργαζόμενους των άλλων κλάδων, τους αυτοαπασχολούμενους, τους φοιτητές για να καταργηθεί η επιχειρηματική δράση στην υγεία, για αποκλειστικά δημόσιο δωρεάν σύστημα υγείας. Σε αυτό το δρόμο μπορούμε να έχουμε κατακτήσεις.\n- Την άμεση πληρωμή των δεδουλευμένων μας. Κατώτερο μισθό στα 1400 ευρώ.\n- Μονιμοποίηση όλων των συμβασιούχων – επικουρικών, χωρίς όρους και προϋποθέσεις\nΠΕΜΠΤΗ 9 ΙΟΥΝΗ\nΣΤΑΣΗ ΕΡΓΑΣΙΑΣ (10.00 – 15.00)\nΣΥΓΚΕΝΤΡΩΣΗ ΥΠΟΥΡΓΕΙΟ ΥΓΕΙΑΣ 11 π.μ.\nΓΕΝΙΚΗ ΠΑΝΕΛΛΑΔΙΚΗ ΑΠΕΡΓΙΑ\nτην ΤΕΤΑΡΤΗ 15 ΙΟΥΝΙΟΥ\nΣΤΗΝ ΧΑΛΚΙΔΑ ΟΛΟΙ\nΣΤΗΝ ΠΛΑΤΕΙΑ ΑΓΟΡΑΣ ΣΤΙΣ 11 π.μ.


Μπίβερ Κρικ: Όλα τα εστιατόρια Coyote Cafe: Εστιατόρια στην περιοχή\nΜπίβερ Κρικ: Όλες οι δραστηριότητες Δραστηριότητες κοντά σε: Coyote Cafe\nΗνωμένες Πολιτείες Κολοράντο Μπίβερ Κρικ Εστιατόρια σε Μπίβερ Κρικ Coyote Cafe\nΜεξικάνικη, Αμερικανική, Νοτιοανατολική 210 The Plaza, Μπίβερ Κρικ, CO 81620+1 970-949-5001+ Προσθέστε ιστότοπο\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,0 186 κριτικέςΕξαιρετικό31%Πολύ καλό45%Μέτριο16%Ανεπαρκές5%Πολύ κακό3%Τώρα είναι κλειστόΚυρ - Σαβ11:00 - 21:00Αναλυτικό ωράριο ΚΟΥΖΙΝΕΣ Μεξικάνικη, Αμερικανική, Νοτιοανατολική, Μπαρ ΤΙΜΗ €€ - €€€ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ 210 The Plaza, Μπίβερ Κρικ, CO 81620Όλες οι λεπτομέρειες Βελτίωση αυτής της καταχώρισηςΑυτό το εστιατόριο προσφέρει δωρεάν Wi-Fi;Ναι Όχι Άγνωστο Μπορεί κάποιος που δεν τρώει γλουτένη να απολαύσει ένα καλό γεύμα σε αυτό το εστιατόριο;Ναι Όχι Άγνωστο Αυτό το εστιατόριο είναι καλό για μεγάλες παρέες;Ναι Όχι Άγνωστο Αυτό το εστιατόριο προσφέρει φαγητό σε πακέτο;Ναι Όχι Άγνωστο Αυτό το εστιατόριο δέχεται κρατήσεις;Ναι Όχι Άγνωστο Αυτό το εστιατόριο είναι καλό για μεσημεριανό γεύμα;Ναι Όχι Άγνωστο Αυτό το εστιατόριο είναι καλό για βραδινό γεύμα;Ναι Όχι Άγνωστο Αυτό το εστιατόριο είναι καλό για μπραντς;Ναι Όχι Άγνωστο Μπορεί ένας χορτοφάγος να απολαύσει ένα καλό γεύμα σε αυτό το εστιατόριο;Ναι Όχι Άγνωστο Αυτό το εστιατόριο είναι καλό για πρωινό;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτικήΚριτικές (186)Βαθμολογία ταξιδιωτών Εξαιρετικό35Πολύ καλό38Μέτριο13Ανεπαρκές5Πολύ κακό1Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (92)Αγγλικά (182)Γερμανικά (3)Περισσότερες γλώσσες Γλώσσα Ελληνικά (92)Αγγλικά (182)Γερμανικά (3)Πορτογαλικά (1)Δείτε τι λένε οι ταξιδιώτες: 11 - 20 από 92 κριτικές\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιScott PMonument, Κολοράντο143Η κριτική γράφτηκε 13 Φεβρουαρίου 2017 μέσω κινητής συσκευής Εξαιρετικό φαγητό και διασκεδαστική ατμόσφαιραΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιEttore DΒαρέζε, Ιταλία404178Η κριτική γράφτηκε 11 Φεβρουαρίου 2017 μέσω κινητής συσκευής Δεν είναι κακό!Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιKester OMackay, Αυστραλία287106Η κριτική γράφτηκε 8 Φεβρουαρίου 2017 μέσω κινητής συσκευής Τρώω μαζί με τους ντόπιους στο προϋπολογισμόΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιColoradoCoskierColorado457Η κριτική γράφτηκε 17 Ιανουαρίου 2017 Απλά πολύ καλό φαγητό και διασκέδασηΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιJames MΜπίβερ Κρικ, Κολοράντο14284Η κριτική γράφτηκε 5 Ιανουαρίου 2017 μέσω κινητής συσκευής Καλύτερη προσφορά στο Beaver Creek!ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιJen KΝάσβιλ, Τενεσί123Η κριτική γράφτηκε 4 Ιανουαρίου 2017 μέσω κινητής συσκευής Δεν αξίζει.ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιf02301The Woodlands, Τέξας17391Η κριτική γράφτηκε 4 Ιανουαρίου 2017 μέσω κινητής συσκευής Είναι πάντα μια καλή apre ski stopΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιTcp1028120Η κριτική γράφτηκε 1 Ιανουαρίου 2017 μέσω κινητής συσκευής Είμαι κοροϊδεύεις ρε άνθρωπε. Μην πάτε εκεί. Σας παρακαλώ. Μην καταστρέψετε.ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιwendymunzΝτένβερ, Κολοράντο11413Η κριτική γράφτηκε 31 Δεκεμβρίου 2016 Συσκευασμένα πάντοτε και αξίζει.Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιjgianoΒοστόνη, Μασαχουσέτη314110Η κριτική γράφτηκε 16 Δεκεμβρίου 2016 μέσω κινητής συσκευής Μέτριο φαγητό, καλή μπύρα και ιδανική τοποθεσίαΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΠροηγούμενοΕπόμενο123456…10Ενημέρωση καταχώρισης… Στην περιοχή Κοντινά εστιατόριαVin 48544 κριτικές 0,06 χλμ μακριά Ticino437 κριτικές 0,26 χλμ μακριά Gondola pizza214 κριτικές 0,35 χλμ μακριά Pazzo's Pizzeria323 κριτικές 0,04 χλμ μακριά Κοντινά αξιοθέαταAvon Recreation Center16 κριτικές 0,45 χλμ μακριά Beaver Creek Hiking Center7 κριτικές 0,29 χλμ μακριά Vail Valley Escape Room56 κριτικές 0,14 χλμ μακριά Walking Mountains Science Center72 κριτικές 0,93 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Coyote Cafe και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Επαλήθευση: Οδηγίες δημοσίευσηςΥποβολή\n210 The Plaza, Μπίβερ Κρικ, CO 81620 Τοποθεσία:


Πως να αγοράσεις από το asos — phaedra loves this\nΤο asos.com είναι από τα μεγαλύτερα Online καταστήματα της Ευρώπης if not του κόσμου. Με έδρα το Ηνωμένο Βασίλειο το site αυτό έχει χιλιάδες fashion items, αξεσουάρ, παπούτσια, ανδρικά, καλλυντικά τα πάντα όλα. Η πλειοψηφία των items είναι asos own brand αλλά έχει και πάρα πολλές μάρκες που συνεργάζεται, διευρύνοντας ακόμη περισσότερο τις επιλογές μας.\nΤο νούμερο 1 κατά τη γνώμη μου μεγαλύτερο benefit του να ψωνίσεις από το asos είναι ότι έχει δωρεάν επιστροφές internationally. Έτσι, μπορείς να αγοράσεις ότι θέλεις και να δεν είσαι σίγουρη (ή σίγουρος - ναι έχει και αντρικά φυσικά. Παιδικά όχι) να το επιστρέψεις for free. Μην αρχίσεις τις διευκρινιστικές ερωτήσεις θα στα πω αναλυτικά για να ξέρεις:\nΜου αρέσει πολύ ότι είναι αρκετά χαμηλό το όριο για την δωρεάν αποστολή στα €30. Το 'χουμε έτσι?\nΕννοείται είπαμε οι δωρεάν επιστροφές είναι καταλυτικός παράγοντας\nΈχει όλα τα τελευταία trends σε τρελά καλές τιμές\nΈχει πολλές μάρκες που αν πάρεις κάτι από τα δικά τους e-shops χρεώνεσαι delivery και επιστροφές και όλα, αλλά αν τα πάρεις από το asos, απολαμβάνεις προνόμια asos! (πχ. παίρνεις αθλητικά adidas και αν δεν σου αρέσουν τα επιστρέφεις φορ φρι.)\nΈχει πολύ βολικό wish list όπου σώζεις ότι σου αρέσει και στο κρατάει εκεί για 60 μέρες (φυσικά μπορεί να γίνουν sold out) αλλά μπορείς και συγκρίνεις παρόμοια κομμάτια ή απλά να περιμένεις να μπει το sale ή να κάνεις sort τα items σου ανά τιμή πχ και να επιλέξεις! Εμ να δηλώσω ότι η wish list μου σήμερα έχει 148 items.\nΦέτος έχω τολμήσει 3 παραγγελίες από asos και έχω γίνει impressed γιατί έχουν αισθητά βελτιώσει τον χρόνο παράδοσης. Επίσης δεν θυμάμαι να ήταν πάντα τόσο εύκολες και δωρεάν οι επιστροφές. Μπορεί και να μην θυμάμαι καλά βέβαια. (Note to self: να βρω κανένα συμπλήρωμα που να βοηθά τη μνήμη και τη συγκέντρωση - α και να αδυνατίζει κιόλας, έστω λιγάκι!).\nΟι δικές μου 3 αγορές από asos (που κράτησα) είναι οι εξής αν θες να ρίξεις ματιά (αν και είναι sold out μπορείς να δεις παρόμοιες προτάσεις του asos). Να ξέρεις όμως ότι είχα πάρει περισσότερα που επέτρεψα!\nAnyway έχω κάνει αρκετό τεστάρισμα στις διαδικασίες τους και τα έχω συγκεντρώσει σε πίνακα (όπως είχα κάνει και για τα online καταστήματα του Zara, H&M και La Redoute εδώ).\nΗ βαθμολογία μου είναι 9/10!\nΔεν παίρνει 10/10 γιατί:\nΜε ξεβολεύει λιγάκι ότι πρέπει να πάω το πακέτο επιστροφής στα ΕΛΤΑ αλλά δεν γκρινιάζω γιατί είναι δωρεάν για οποιοδήποτε βάρος. Το net-a-porter ας πούμε έχει κούριερ που έρχεται και παραλαμβάνει την επιστροφή δωρεάν από το σπίτι μου! Άδερ λέβελ.\nΘα ήταν ευκολότερο να είναι προτυπωμένη η διεύθυνση επιστροφής για να μην χρειάζεται να τα εκτυπώνεις - αλλά και πάλι its fine έχω παντού εκτυπωτές.\nΑ και επειδή ξέρω ότι έχεις ψηθεί να δοκιμάσεις το online shopping από asos.com, να σου δώσω και μερικά tips:\nΝούμερα: τα παπούτσια μάρκας asos πέφτουν 1/2 νουμεράκι μικρά, ενώ τα παντελόνια asos including τα jeans asos (που έχουν πολύ ενδιαφέρον) πέφτουν λίγο μεγάλα στη μέση. Δηλαδή αν είσαι ανάμεσα σε 2 νούμερα σου προτείνω το μικρότερο από τα 2. Φυσικά αν θες μπορείς απλά να παραγγείλεις και τα 2 και να επιστρέψεις αυτό που δεν σου κάνει for free είπαμε! Σε λίγες μέρες θα σου έχουν επιστρέψει τα χρήματα. Τέλειο? Tell me about it.\nΜάρκες: Τσέκαρε το Asos White σαν μάρκα στο asos. Έχει πολύ ωραία κομμάτια, πιο ακριβά από την κανονική σειρά αλλά πιο stylish κατά τη γνώμη μου. Επίσης δες και τα Whistles που είναι κλασσικά και πολύ ποιοτικά (αλλά ακριβά) αλλά και τα Weekday για basic κομμάτια\nΕιδικές σειρές: Αν είσαι ψηλή ή petite ή plus size, τα asos βγάζουν την σειρά Asos Tall και Asos Petite και Asos Plus. Το παντελόνι που πήρα ήταν από τη σειρά Tall και είναι σε φανταστικό μήκος αλλά και η όλη "κοψιά" του ρούχου είναι σωστή για ψηλότερα κορίτσια. Αντίστοιχα καλές και χρήσιμες υποθέτω ότι είναι και οι άλλες σειρές του asos.\nΤιμές: Άλλαξε το νόμισμα από πάνω δεξιά σε Ευρώ για να μη βλέπεις τα λιρόνια.\nΦίλτρα: Φίλτραρε τα είδη με το μέγεθός σου. Το asos είναι πολύ popular και τα κομμάτια εξαφανίζονται γρήγορα, οπότε μην χαζεύεις τζάμπα πράγματα που δεν τα έχει στο νουμεράκι σου!\nΕλπίζω να σε βοήθησα να πάρεις όλες τις λεπτομέρειες για το Online shopping από asos.com. Τώρα το μόνο που μένει είναι μία δοκιμή! Ιδού μερικές προτάσεις¨(*money flying away emoji*)\nHappy online shopping λοιπόν!\nasos ελλάδα, αγορές asos, asos jeans, νούμερα asos, asos shopping greece, online αγορές, πως να αγοράσεις online, online shopping, online shopping asos, asos.com, phaedra, fashion, ιδεες για shopping, μόδα